NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1033/2024

**298a**

**S p r á v a**

**výborov Národnej rady Slovenskej republiky pre financie a rozpočet o výsledku prerokovania Programu stability Slovenskej republiky na roky 2024 až 2027 (tlač 298)**

**––––––––––––––––––––––––––––––––––––––––––––––––––––––––––––––––––**

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade so zákonom Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto správu výboru o prerokovaní vyššie uvedenej problematiky.

**I.**

Predseda Národnej rady Slovenskej republiky svojim rozhodnutím č. 311 zo dňa 20. mája 2024 pridelil Program stability Slovenskej republiky na roky 2024 až 2027 **(tlač 298)** na prerokovanie:

* Výboru Národnej rady Slovenskej republiky pre financie a rozpočet
* Výboru Národnej rady Slovenskej republiky pre európske záležitosti.

Za gestorský výbor určil Výbor Národnej rady Slovenskej republiky pre financie a rozpočet.

Uvedené výbory prerokovali predmetný návrh v stanovenom termíne.

**II.**

Gestorský výbor nedostal do začatia rokovania k Programu stability Slovenskej republiky na roky 2024 až 2027 **(tlač 298)** iné stanoviská poslancov Národnej rady Slovenskej republiky.

**III.**

K predmetnému programu zaujali výbory toto stanovisko:

Odporúčanie pre Národnú radu Slovenskej republiky program **zobrať na vedomie** :

* **Výbor** Národnej rady Slovenskej republiky **pre financie a rozpočet** (uzn. č. 90 zo dňa 4. júna 2024)

* **Výbor** Národnej rady Slovenskej republiky **pre európske záležitosti** (uzn. č. 29 zo dňa 27. mája 2024)

**IV.**

Gestorský výbor na základe stanovísk výborov k Programu stability Slovenskej republiky na roky 2024 až 2027 **(tlač 298)** vyjadrených pod bodom III. tejto spoločnej správy

**odporúča** Národnej rade Slovenskej republiky

Program stability Slovenskej republiky na roky 2024 až 2027 **(tlač 298)** **zobrať na vedomie.**

Správa výborov Národnej rady Slovenskej republiky k Programu stability Slovenskej republiky na roky 2024 až 2027 **(tlač 298a)** bola schválená uznesením gestorského výboru **č. 97 zo dňa 11. júna 2024**. Výbor určil poslanca **Daniela Karasa** za spravodajcu výboru.

Zároveň ho poveril:

1. predniesť správu na schôdzi Národnej rady Slovenskej republiky,
2. navrhnúť Národnej rade Slovenskej republiky postup pri hlasovaní podľa príslušných ustanovení zákona č. 350/1993 Z. z. o rokovacom poriadku Národnej rady Slovenskej republiky.

Návrh na uznesenie Národnej rady Slovenskej republiky je prílohou tejto správy.

Bratislava 11. júna 2024

**Ján Blcháč, v.r.**

**predseda**

**Výboru NR SR pre financie a rozpočet**

NÁRODNÁ RADA SLOVENSKEJ REPUBLIKY

IX. volebné obdobie

–––––––––––––––––––––––––––––––––––––––––––––––––––––––––––––––––

K číslu: 1033/2024

N á v r h

U z n e s e n i e

Národnej rady Slovenskej republiky

z ... júna 2024

k  Programu stability Slovenskej republiky na roky 2024 až 2027 (tlač 298)

**Národná rada Slovenskej republiky**

**berie na vedomie**

Program stability Slovenskej republiky na roky 2024 až 2027.